เงินบาทเปิดตลาด 30.81/83 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.81/83 แนวโน้มแข็งค่าตามภูมิภาค
3 เม.ย. 2555

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.81/83 แนวโน้มแข็งค่าตามภูมิภาค
นักบริหารเงินธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้านี้อยู่ที่ระดับ 30.81/83 บาท/ดอลลาร์ ปรับตัวแข็งค่าเล็กน้อยจากช่วงปิดตลาดเย็นวานนี้ที่ระดับ 30.83/85 บาท/ดอลลาร์ แนวโน้มปรับตัวแข็งค่าตามภูมิภาค
"(เงินบาท)ค่อนข้างทรงตัว แต่มีแนวโน้มแข็งค่าตามภูมิภาค" นักบริหารเงิน กล่าว
ตลาดมีความกังวลต่อปัญหาภาวะเศรษฐกิจโลกถดถอย หลังตัวเลขเศรษฐกิจของสหภาพยุโรปออกมาไม่ค่อยดี ทำให้นักลงทุนหันไปถือครองเงินเยนและดอลลาร์กันมากขึ้น
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.82/86 เยน/ดอลลาร์ ปรับตัวแข็งค่าจากระดับ 82.79/82 เยน/ดอลลาร์ ส่วนเงินยูโรอยู่ที่ระดับ 1.3340/3343 ดอลลาร์/ยูโร ปรับตัวอ่อนค่าจากระดับ 1.3358/3360 ดอลลาร์/ยูโร
นักบริหารเงินประเมินกรอบการเคลื่อนไหวของเงินบาทในวันนี้จะอยู่ระหว่าง 30.75-30.85 บาท/ดอลลาร์ ประกอบกับเป็นช่วงใกล้เทศกาลวันหยุดต่อเนื่องอาจส่งผลให้การลงทุนค่อนข้างเบาบาง